JOBS
గ్రామీణ బ్యాంకుల్లో పెరుగుతున్న కొలువులు!
కోల్‌కతా, జూలై 24: దేశంలోని గ్రామీణ బ్యాంకుల్లో నియామక ప్రక్రియ ఊపం దుకుంటుంటే జాతీయ బ్యాంకుల్లో మాత్రం నియామకాలు తగ్గుతున్నాయి. దేశవ్యాప్తంగా మొత్తం 56 ప్రాంతీయ గ్రామీణ బ్యాంకులుంటే వాటిశాఖలు 21,398వరకూ ఉన్నాయి. మొత్తం సిబ్బంది 86,555 మంది పనిచేస్తున్నా రు. మొత్తం రుణాలు 2.29లక్షల కోట్లుగా ఉంటే మొత్తం డిపాజిట్లు 3.72 లక్షల కోట్లుగాఉన్నాయి. స్థూలలాభాలు 4097కోట్లు ఆర్జించిన ఆర్‌ఆర్‌బి లు నికరలాభాల్లో 2573కోట్లు ఆర్జించాయి.
వీటిలో లాభాలు ఆర్జిస్తున్న ఆర్‌ఆర్‌బి లు 50కిపైగా ఉన్నట్లు అంచనా. ఆర్థికపరిపుష్టిని మరింత పెంచుకుంటూ గ్రామీణ బ్యాంకులు ఈ ఏడాది మరో 15,500 మందిని కొత్తగా నియమించు కునేందుకు యత్నిస్తున్నాయి. ఇదిలా ఉంటే ప్రభుత్వ రంగంలోని బ్యాంకులు మరింతగా దిగజారుతున్నా యి. భారతీయ స్టేట్‌బ్యాంకు ఈఏడాది తక్కువమంది ని నియమించుకుంటున్నది. ఇప్పటికే విలీనం ద్వారా ఈ బ్యాంకు 15వేల మంది ఉద్యోగులు అధికంగా ఉన్నట్లు చెపుతోంది. సన్నచిన్నకారురైతులకు ఎక్కువ రుణపరపతిని అందించే ఆర్‌ఆర్‌బిలు ఎక్కువ నియామకాలు అవసరం అవుతాయి.
ఆర్థికచేకూర్పు, ప్రభుత్వ కార్యాచరణను క్షేత్రస్థాయికి తీసుకెళ్లేందుకు ఆర్‌ఆర్‌బిలే కీలకం అవు తున్నాయి. గత ఏడాది దేశంలోని ఆర్‌ఆర్‌బిల టర్నోవర్‌ 15శాతంపెరిగి ఆరు లక్షలకోట్లకు పెరిగింది. తరచూ ఉద్యోగులు వెళ్లిపోవడం వల్ల కూడా నియా మకాలు పెరుగుతున్నాయి. మొత్తంగాచూస్తే ఉపాధిరంగంలో కొంతమందగమ నం ఉంది. ఐటిరంగంలోనే ఎక్కువ ఉపాధినష్టాలుండటంతో 2015లో కేవలం 1.35 లక్షల ఉద్యోగాలు మాత్రమే వచ్చాయి. 2009లో 12.5లక్షల మందిని నియమించిన వివిధరంగాలు గత ఏడాది భారీగా ఉద్యోగాల్లో కోత విధించాయి. ప్రస్తుతం బ్యాంకింగ్‌ వ్యవస్థలో ఆర్‌ఆర్‌బిలకే ఎక్కువ ప్రాధాన్యత ఉండటంతో వీటిలో నియామకాల జోరు పెరిగిందనే చెప్పాలి.
బ్యాంకింగ్‌ సిబ్బంది ఎంపిక సంస్థ (ఐబిపిఎస్‌) గత ఏడాది ఆర్‌ఆర్‌బిలకు ఎంపిక ప్రక్రియ చేపట్టింది. గతఏడాది సంస్థ 8822 వేకెన్సీ లను ప్రకటించింది. అంతకుముందు 12,500 చేపట్టింది. గుమస్తా ఉద్యోగాలు 19,300వరకూ ఉన్నాయి. అంతకుముందు సంవత్సరం 23వేలమందితోపోలిస్తే తగ్గా యి. ఇక ఆంధ్రప్రదేశ్‌లాంటి రాష్ట్రాల్లో మాత్రం ఆర్‌ఆర్‌బిలు తక్కువ మందిని నియ మిస్తున్నాయి. ఈరాష్ట్రంలో ఇతర రాష్ట్రాల కంటే బ్యాంకింగ్‌వ్యవస్థ మరింతగా ఎదిగింది.
అందులోను అలవెన్సులపరంగా ప్రభుత్వ బ్యాంకులతో పోలిస్తేతక్కువే. ఇక ఈశాన్యరాష్ట్రాల్లో మాత్రమే ఉద్యో గుల నిష్క్రమణ కొంత తక్కువగా ఉంది. ఇక ఐబిపిఎస్‌పరంగా ఒకటి, రెండో స్థాయి గ్రేడ్‌ల అధికారులకు దేశవ్యాప్తంగా పరీక్షలు నిర్వహిస్తున్నది. జూని యర్‌ కేడర్లకు రాష్ట్రస్థాయిలో మాత్రమేపరీక్షలు నిర్వహించిఎంపిక చేస్తున్నది.